|  |
| --- |
| **OBRAZAC****sudjelovanja javnosti u internetskom savjetovanju o nacrtu prijedloga odluke** **ili drugog općeg akta**  |
| **Naziv nacrta odluke ili drugog općeg akta o kojem se provodi savjetovanje** | Nacrt prijedloga Odluke o prodaji stambenih prostora u vlasništvu Grada Zagreba |
| **Naziv gradskog upravnog tijela nadležnog za izradu nacrta**  | Gradski ured za upravljanje imovinom i stanovanje |
| **Obrazloženje razloga i ciljeva koji se žele postići donošenjem akta**  | S ciljem poboljšanja transparentnosti i učinkovitosti upravljanja imovinom Grada Zagreba, gradonačelnik Grada Zagreba je Zaključkom od 21. siječnja 2022. osnovao Radnu skupinu za unapređenje sustava upravljanja imovinom Grada Zagreba. Jedan od zadataka Radne skupine je i priprema prijedloga izmjena normativnih akata Grada Zagreba o upravljanju i raspolaganju imovinom, među kojima je i Odluka o prodaji stanova u vlasništvu Grada Zagreba (Službeni glasnik Grada Zagreba 15/12, 16/13, 24/13, 4/16, 7/18, 27/21- pročišćeni tekst). Prijedlogom nove Odluke o prodaji stambenih prostora u vlasništvu Grada Zagreba uređuju se uvjeti i način prodaje stambenih prostora u vlasništvu, odnosno suvlasništvu Grada Zagreba, te se propisuje što se smatra stambenim prostorom.Ovom odlukom propisuje se pravilo da se stambeni prostori prodaju javnim natječajem po tržišnoj vrijednosti koja se utvrđuje po posebnom propisu, a bez provođenja javnog natječaja (neposrednom prodajom) stambeni prostori koje koriste i u njima neprekidno prebivaju pet (5) godina, fizičke osobe čije pravo na kupnju i kupoprodajnu cijenu stambenog prostora utvrđuje ministarstvo nadležno za branitelje.Odlukom se uređuje postupak provedbe javnog natječaja za prodaju stambenih prostora, način objave, sadržaj javnog natječaja, pravo na podnošenje ponuda, visinu jamčevine i postupak povrata jamčevine, te sadržaj ponude. Također se uređuje tko i na koji način donosi zaključak o izboru najpovoljnijeg ponuditelja, mogućnost prigovora na navedeni zaključak, te postupak vezan uz sklapanje kupoprodajnog ugovora.Stupanjem na snagu ove odluke prestaje vrijediti Odluka o prodaji stanova u vlasništvu Grada Zagreba (Službeni glasnik Grada Zagreba 15/12, 16/13, 24/13, 4/16, 7/18, 27/21- pročišćeni tekst), te će se svi postupci prodaje stambenih prostora započeti prije stupanja na snagu predložene nove odluke dovršiti sukladno odredbama iste.Prijedlogom ove odluke nastoji se ciljano urediti način raspolaganja imovinom Grada Zagreba u segmentu stambenih prostora, te na taj način doprinijeti ciljevima razvoja stambene politike Grada Zagreba. Savjetovanje s javnošću trajat će 30 dana.   |
| **Razdoblje internetskog savjetovanja****Od 28. travnja do 27. svibnja 2022.** ***(početak i završetak)*** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:**

upravljanje-imovinom@ zagreb.hr

**zaključno do 27. svibnja 2022.**

**Po završetku savjetovanja, sve pristigle primjedbe/prijedlozi biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**